Fis-sikta ta' waranofsinhar, meta kulħadd kien medhi jiċċaċċra ma' ta' ħdejh, ħadd ma nduna bil-wasla siekta tiegħek. Raġel b'sigarru jinten, imdendel ma' xufftejh, b'idu x-xellugija jitfa' l-karawett inkaljat ġo ħalqu, u bl-oħra jibgħat messaġġ lill-maħbuba. Martu, faċċata, rasha mgħaddsa ġo ktieb oħxon; toħlom li xi darba żewġha jkun romantiku bħal Tommv tal-ġara. Tfajla titliegħeb u tixxemmex, seħibha, jammira dan il-ġmiel, li qed iqanqlu. Ma jistax jirreżisti l-vulkan ibaqbaq u lanqas jista' jaħbi l-muntanja dejjem tikber u tibbies taħt żaqqu. U int, għadek tistenna li jilqgħuk. Waqt li tħalli l-mewġa mielsa tilgħab ma' wiċċek u r-ramel jgħarraxlek xufftejk. Fil-qrib, geġwiġija tfal, kollha jgħajtu jibnu torri tar-ramel, Leħen il-Malti kbir u maestuż, b'bandiera blu tperper. It-tfal-li ma jaqblux bejniethom - jiddiskutu d-difiża tat-torri mill-għadu qalil. U int anġlu/serena/tifel, għadek hemm. Ħadd ma nduna bik, lanqas dawn it-tfal tamparek fl-età. Bqajt mitlufa f'ħolma ħelwa. Sakemm fotografu nduna bik u klikk… id-dinja kollha daqqitlek it-trombi. għadd 35 LXXXV.— 91